དོ་དགོང་ཀྱི་ངོ་སྤྲོད་ནང་ལ་ད་དུང་ནོར་ཚེ་ཡི་རང་བརྙན་རང་བྲིས་ཀྱི་མུ་སྦྲེལ་བརྩམས་ཆོས་འགའ་ཞིག་ཚུད་ཡོད་པ་དང་།དེ་ཚོའི་ནང་ལ་གོ་ལ་ཚ་རུ་འགྲོ་བ་དང་།མི་འབོར་འཕེལ་བ།མི་རིགས་ཀྱི་ངོ་བོ་ལ་སོགས་པའི་བརྗོད་གཞི་སྣ་ཚོགས་ལ་འཚོལ་ཞིབ་བྱས་ཡོད།བརྩམས་ཆོས་འདི་དག་གིས་ང་ཚོའི་མིག་མདུན་དུ་སྦེལ་ཇམ་གྱི་རི་མོ་མཁས་ཅན་མཱར་གཱ་རཱི་ཊེ་དྲངས་པ་མ་ཟད།ཁོང་ཡང་ཌི་ཇི་ཊོལ་གྲངས་ཀྱི་དུས་རབས་འདིའི་ནང་དུ་བཞུགས་ཡོད་དམ་སྙམ་པའི་ཐེ་ཚོམ་ཤར།ཡང་རི་མོ་གཅིག་གི་ནང་དུ་ནོར་ཚེ་ཡི་ལག་ངར་གཉིས་བྲང་མདུན་དུ་ནག་ནོག་ཏུ་གྱུར་པའི་རས་དཀར་པོ་ཞིག་གིས་བཀྱིགས་འདུགཕྱིར་བརྐྱངས་པའི་སྦར་མཐིལ་ནང་དུ་ཕྱེ་མ་ལེབ་ལྗང་ཁུ་འགའ་ཤས་གཤོག་པ་རྡེབ་རྡེབ་བྱེད་བཞིན་འདུགགལ་ཏེ་ང་ཚོས་འཁྲིས་ནས་བལྟས་ཚེ་ཕྱེ་མ་ལེབ་ཀྱི་གཤོག་པའི་ཐོག་ཏུ་བོད་ཡིག་གི་མགུར་གླུ་བརྐོས་འདུག་པ་དང་།ཁོང་ཚོའི་འབྱུང་ཁུངས།ད་དུང་ལག་གཉིས་ཀྱི་བར་དུ་ཤོག་ལྷེ་འགའ་ཤས་ཁྱིའུ་ལྟར་འཚུད་པ་བཅས་མཐོང་ཐུབ།དེ་ནི་སྤྱི་ལོ་༢༠༠༦ལོར་སྣུམ་ཚོན་དང་གྲངས་ཡིག་ལག་རྩལ་མཉམ་བསྲེས་བྱས་ཏེ་བརྩམས་པའི་སྡུག་བསྔལ་ལས་གྲོལ་པ།ཞེས་པའི་རི་མོ་དེ་རེད།